Mohamaddin Ketapi

Yang Berhormat Datuk Mohamaddin Haji Ketapi merupakan seorang ahli politik yang berasal dari Sabah. Beliau merupakan mantan Menteri Pelancongan, Kesenian dan Kebudayaan Malaysia di bawah pimpinan Perdana Menteri Malaysia, Mahathir bin Mohamad melalui kerajaan Pakatan Harapan (PH) dari Julai 2018 hingga Februari 2020. Beliau merupakan Ahli Parlimen bagi kawasan Silam (2018 - 2019) sebelum dinamakan semula sebagai Lahad Datu, Sabah serta Ahli Dewan Undangan Negeri Sabah bagi kerusi Lahad Datu dari tahun 1986 hingga 1990.

Politik
Beliau menyokong perintah berkurung yang dikenakan di timur Sabah untuk memerangi jenayah merentasi sempadan sempadan yang dilakukan oleh penyamun dari selatan Filipina yang berdekatan. Beliau juga didakwa berketurunan Tawi-Tawi Filipina.

Keluar dari Parti Warisan Sabah
Beliau mengumumkan untuk keluar Parti Warisan Sabah pada 30 Oktober 2021 kerana ingin memajukan kawasan Parlimen dan kawasan DUN yang diwakilinya. Ketika sidang media tersebut, beliau menyatakan kawasan yang diwakilinya tidak akan maju selagi berada dalam pembangkang. Beliau memilih untuk menjadi Ahli Parlimen Bebas di Dewan Rakyat Malaysia dan ADUN mesra kerajaan di Dewan Undangan Negeri Sabah.

Kontroversi
Pada 20 September 2020, dalam satu ceramah di Kampung Wawasan, Lahad Datu sempena kempen pilihan raya negeri Sabah ke-16, Mohamaddin yang juga calon di N61 Segama telah memberi ucapan yang berbaur penghinaan dalam ceramahnya terhadap anggota-anggota keselamatan Malaysia, khususnya yang terlibat dalam krisis pencerobohan Lahad Datu 2013. Dalam ucapannya, Mohamaddin menyatakan bahawa krisis tersebut hanyalah suatu "sandiwara bohong" yang direka sempena pilihan raya umum negara pada masa itu. 

Namun begitu, beliau menafikan bahawa beliau telah menghina anggota keselamatan dalam ceramahnya dan juga mendakwa pihak pembangkang iaitu Barisan Nasional dan beberapa parti tempatan Sabah telah memutarbelitkan ucapannya itu sehingga berlakunya isu ini, tetapi telah meminta maaf atas kesilapannya itu. Ucapan tersebut ditentang oleh orang ramai dan disifatkan sebagai biadab dan memperlekehkan golongan pertahanan awam negara. Ucapan tersebut juga diletakkan di bawah siasatan pihak polis Sabah.

Keputusan pilihan raya

Pilihan raya umum Malaysia 2018
Beliau telah bertanding atas tiket Parti Warisan Sabah dan memenangi kerusi Silam ke atas penyandangnya, Nasrun Mansur dari Barisan Nasional.

Pilihan raya negeri Sabah 2020

Anugerah
 :
  Darjah Panglima Gagah Darjah Kinabalu (PGDK) - Datuk (2018)

Rujukan

Pautan luar 

 

Orang hidup
Bekas anggota Parti Pribumi Bersatu Malaysia
Orang dari Sabah
Kelahiran 1957
Muslim Malaysia
Ahli politik Malaysia berketurunan Melayu
Ahli Dewan Undangan Negeri Sabah ke-16
Ahli Dewan Rakyat, Parlimen Malaysia ke-14
Anggota Parti Bangsa Malaysia
Menteri Pelancongan, Seni dan Budaya Malaysia
Ahli pembangkang Kerajaan Muhyiddin Yassin
Bekas anggota Parti Warisan
Bekas anggota Parti Bersatu Sabah